kardosdrur/scandi-wiki huggingface dataset:
Fiat Punto

Fiat Punto er en minibil fra Fiat Automobiles. Modellen kom på markedet i oktober 1993 som efterfølger for Fiat Uno, som dog fortsat blev fremstillet indtil 1995. Siden september 2005 er Punto blevet solgt i tredje generation.

Punto er forsynet med tværliggende frontmotor og forhjulstræk.

Generationer

Eksterne henvisninger
London Tipton

London Leah Tipton er en fiktiv person i Disney Channels tv-serie Zack og Cody's Søde Hotelliv. Hun spilles af Brenda Song.

London Tipton skal tydeligvis forestille en parodi på Paris Hilton, der jo som bekendt også er hotelarving. Dette kan også ses på hendes navn. Tipton er et ordspil med Hilton, og fornavnet London er en analogi til Paris på den måde at begge navne også betegner en europæisk hovedstad.

Se også 
 Zack Martin
 Cody Martin
 Maddie Fitzpatrick

Eksterne henvisninger 
 

Tv-seriefigurer
Dominic Klemme

Dominic Klemme (født 31. oktober 1986 i Lemgo, Tyskland) er en tysk cykelrytter, som tidligere havde en professionel kontrakt hos Team Saxo Bank, men fra 2011 kørte han hos Team Leopard-Trek.

Eksterne henvisninger 

 

Mandlige cykelryttere fra Tyskland
Personer fra Nordrhein-Westfalen
Got Talent (serien)



Danmark 

I Danmark er Got Talent – Talent 2008, som nu er i gang med semifinalerne.

Storbritannien 

I Storbritannien er Got Talent – Britain's Got Talent, som også er den oprindelige Got Talent.

USA 

I USA er Got Talent – America's Got Talent, serien vises på TV 2 Zulu men var før vist på TV 2.

Tv-programmer
Great Plains

Great Plains ("De store sletter") er et stort område med prærie og steppe som ligger øst for Rocky Mountains i USA og Canada. Dette område dækker dele af de amerikanske stater Colorado, Kansas, Montana, Nebraska, New Mexico, North Dakota, Oklahoma, South Dakota, Texas og Wyoming og de canadiske provinser Alberta, Manitoba og Saskatchewan. I Canada er betegnelsen prærie mere almindelig, og regionen er mere kendt som prærieprovinserne eller bare "prærierne".

USA's geografi
Canadas geografi
Sletter
Real Zaragoza

Real Zaragoza S.A.D er en spansk fodboldklub fra byen Zaragoza. Den blev grundlagt den 18. marts 1932 og spiller sine hjemmekampe på La Romareda. Klubben spiller i landets bedste række, La Liga, hvortil man senest sikrede sig oprykning i 2009.

Fodboldklubber i Spanien
Etableret i 1932
Zaragoza
Ane-Marie Kjeldberg

Ane-Marie Kjeldberg (født 1960 i Silkeborg) er en dansk forfatter af skønlitteratur samt håndbøger om skrivning og stress.

Biografi 
Ane-Marie Kjeldberg er uddannet inden for voksenpædagogik, suppleret med studier i klassisk filologi og klassisk arkæologi.

Hun har arbejdet som blandt andet omstillingsdame, kunsthåndværker, galleribestyrer, freelanceskribent, tekstrådgiver, forlagskonsulent og -korrekturlæser samt idéudvikler for et forlag for erotiske lydbøger.

Bibliografi 
 Keramik, 2004 (e-roman udgivet på eForlaget, debut)
 Fred og ro, 2007 (Facet; e-version 2015: Lindhardt og Ringhof)
 Marcipansøstre, 2008 (Facet; e-version 2015: Lindhardt og Ringhof)
 Spark i din forfatterrøv, 2012 (Forlaget Jansson)
 Fald nu ned – skriv en solsort, 2013 (Forlaget Jansson)
 Aktstykker: 11 erotiske gradueringer, 2014 (E-rotika|Forlaget Jansson)
 Stress-kollaps. Nødhjælpsguide, 2014 (Forlaget Jansson)
 Nat (erotisk novelle), 2014 (E-rotika|Forlaget Jansson)
 Forfatterord til forfatterspirer (interviewbog), 2014 (Forlaget Jansson)
 Dén jul i Berlin (erotisk novelle), 2014 (E-rotika|Forlaget Jansson; lydbog: Lindhardt og Ringhof)
 Aktstykker: 11 erotiske gradueringer (lydbog), 2015 (Lindhardt og Ringhof)
 Jeg får døden (krimi), 2015 (Candied Crime; lydbog 2015: Lindhardt og Ringhof)
Sommerfolket (noveller), 2017 (Lindhardt og Ringhof). (Udgivet på svensk i 2018 og på norsk, finsk, polsk og engelsk, hollandsk og tysk i 2019 samt på portugisisk og spansk i 2020)

Eksterne henvisninger 
 Forfatterens hjemmeside
 Interview med Ane-Marie Kjeldberg, Århus Stiftstidende
 Debat med Ane-Marie Kjeldberg, Litteratursiden.dk 
 Medlemsprofil hos Dansk Forfatterforening 
 Anmeldelse på Litteratursiden.dk
Anmeldelse på Litteratursiden.dk

Romanforfattere fra Danmark
Dansksprogede forfattere fra Danmark
Danske regnskabsvejledninger

De Danske regnskabsvejledninger er et tænkt som et supplement til Årsregnskabsloven. De Danske regnskabsvejledninger udgives af Foreningen af Statsautioriserede Revisorer i samarbejde med en lang række af organisationer. Herunder kan nævnes Dansk Industri, Foreningen af Registrerede Revisorer og Finansrådet. Da årsregnskabsloven er en såkaldt rammelov, hvor det store formål er at sikre et "retvisende billede" af årsrapporten, er der yderligere hjælp at hente i regnskabsvejledningerne. Formålet med regnskabsvejledningerne er at ensrette metoderne til indregning og behandling af de forskellig elementer i årsrapporten. Ensretningen er tænkt både på nationalt- og internationalt niveau.

Regnskabsvæsen
World Tag Team Championship (WWE)

World Tag Team Championship var en VM-titel for tagteams i World Wrestling Entertainment, der eksisterede fra 1971 til 2010. Det var organisationens eneste VM-titel for tagteams fra 1971 til 2002, hvorefter WWE oprettede en titel for hvert brand (RAW og SmackDown). I 2009 blev de to VM-titler forenet under navnet Unified WWE Tag Team Championship, men denne titel repræsenterede begge titler. I 2010 valgte WWE at deaktivere den originale VM-titel fuldstændigt og fortsætte den forenede VM-titel under navnet WWE Tag Team Championship.

Historie 

Titlen blev skabt i World Wide Wrestling Federation i 1971 under navnet WWWF World Tag Team Championship. De første mestre var Luke Graham og Tarzan Tyler. I 1979 blev titlerne omdøbt til WWF World Tag Team Championship i forbindelse med organisationens nye navn. I 1990'erne begyndte man så småt at kalde titlerne for WWF Tag Team Championship, altså uden ordet World.

I november 2001 blev titlen forenet med WCW Tag Team Championship, efter at WWF havde opkøbt World Championship Wrestling. Organisationen skiftede kort efter endnu engang navn og i den forbindelse blev titlerne omdøbt WWE Tag Team Championship. WWE blev i 2002 opdelt i to separate brands – RAW og SmackDown! – og samtidig fik hvert brand sine egne tagteam-mestre. Den originale tagteamtitel blev gjort eksklusiv for SmackDown! og for at matche brandets singletitel (World Heavyweight Championship), blev den atter omdøbt – denne gang til World Tag Team Championship. Den nye tagteamtitel, der kun kunne forsvares på RAW og ECW Brands, bliver kaldt for WWE Tag Team Championship. I 2009 blev WWE's to VM-titler for tagteam forenet under navnet Unified WWE Tag Team Championship, og i 2010 blev den originale VM-titel endeligt deaktiveret.

Wrestling
John Murphy (komponist)

John Murphy (født 4. marts 1965 i Liverpool) er en britisk komponist, som laver soundtracks til film. Han er nok mest kendt for at lave musikken til 28 dage senere, 28 uger senere, Millions, Miami Vice og Sunshine.

Murphy har desuden lavet soundtracks til filmene Armored og The House on the Left, som begge udkom i år 2009.

Diskografi

Film 
 Snatch (2000)
 All About the Benjamins (2002)
 City by the Sea (2002)
 28 dage senere (2002)
 Intermission (2003)
 Millions (2004)
 Miami Vice (2006)
 Sunshine (2007)
 28 uger senere (2007)
 Armored (2009)
 The House on the Left (2009)

Tv-serier 
 Les Misérables (2018–19)

Eksterne henvisninger 
 
 
 

Komponister fra England
Personer fra Liverpool
WWE Tag Team Championship

WWE Tag Team Championship er en VM-titel for tagteams i World Wrestling Entertainment. Titlen har eksisteret siden 2002, og den var fra 2002 til 2009 den ene af to VM-titler for tagteams sammen med den originale VM-titel (World Tag Team Championship) fra 1971. De to VM-titler blev forenet under navnet Unified WWE Tag Team Championship, men World Wrestling Entertainment har siden 2010 brugt navnet WWE Tag Team Championship.

Historie 
World Wrestling Entertainment havde indtil 2002 én titel for tagteams – WWE Tag Team Championship – og den har eksisteret siden 1971 under forskellige navne. I 2002 blev organisationen opdelt i to brands – RAW og SmackDown! – og de enkelte brands fik deres egne titler. Den originale tagteamtitel blev gjort ekslusiv til RAW og samtidig omdøbt til World Tag Team Championship for at matche brandets singletitel. Hos SmackDown! var man derfor uden nogen titel for tagteams og lavede derfor en helt ny titel, WWE Tag Team Championship. Trods navneligheden har titlen i princippet intet med den originale titel at gøre. De to titler blev forenet i 2009 ved WrestleMania XXV.

Wrestling
Kap York

Se også Kap York-halvøen i Australien

Kap York er et forbjerg på Grønlands nordvestkyst i nordenden af Baffinbugten.
Der er her blevet fundet store meteoritter. I 1894 kom Robert Peary på sin anden ekspedition forbi Kap York og tog meteoritten Ahnighito på 31 tons med. Den blev solgt for 40.000 dollars til American Museum of Natural History i New York, hvor den nu kan ses som Cape York meteorite. Ved Kap York er der rejst et 19 meter høj monument for Robert Peary.

Bjerge og fjelde i Grønland
Avannaata Kommune
York
ECW World Heavyweight Championship

ECW World Heavyweight Championship var en VM-titel inden for wrestling og blev forsvaret i både Extreme Championship Wrestling (ECW) (1992-2001) og i World Wrestling Entertainment (WWE) (2006-2010) på ECW-brandet under navnet ECW Championship. Titlen havde dog kun status som VM-titel fra 1999 til 2001. Titlen blev introduceret i 1992 i Eastern Championship Wrestling og var ECW's vigtigste titel indtil 2001, hvor WWE opkøbte ECW. I 2006 blev titlen genetableret af WWE, som lavede ECW til et tredje brand (sammen med RAW og SmackDown). I 2010 blev ECW-brandet erstattet af WWE NXT.

Historie 

Titlen startede under navnet Eastern Championship Wrestling (ECW) Heavyweight Championship i National Wrestling Alliance (NWA) i 1992. Det var Jimmy Snuka, der blev den første ECW-mester. Eastern Championship Wrestling forlod dog NWA i 1994, og organisationen blev samtidig omdøbt til Extreme Championship Wrestling. Pro Wrestling Illustrated anerkendte først ECW World Heavyweight Championship som en ægte VM-titel i 1999, og titlen beholdt denne status indtil 2001, hvor ECW blev opkøbt af World Wrestling Entertainment (WWE). Titlen var inaktiv fra 2001 til 2006.

I juni 2006 genoplivede WWE dog titlen i forbindelse med skabelsen af et tredje brand – ECW. WWE kaldte titlen for ECW World Championship, og WWE's første ECW-mester var Rob Van Dam. I juli 2007 blev titlen omdøbt til ECW Championship, muligvis for at understrege, at titlen ikke var en VM-titel på lige fod med WWE's to andre VM-titler – WWE Championship og WWE World Heavyweight Championship. I 2010 droppede WWE ECW-brandet pga. for lave seertal, og samtidig endte også ECW Championship. Den sidste mester var Ezekiel Jackson. Titlen har derfor været inaktiv siden 2010.

I 2012 tog den sidste ECW-mester (under ECW-banner) Rhino sit ECW-bælte med til en titelkamp i den nyopstartede wrestlingorganisation Resistance Pro. Rhino tabte kampen (og i princippet også sit bælte) til den regerende mester Harry Smith. Rhinos ECW-bælte er dog ikke legimt associeret med ECW World Heavyweight Championship, for WWE har fortsat rettighederne til brugen af titlen og bæltet.

Wrestling
Pro Wrestling Illustrated

Pro Wrestling Illustrated er et amerikansk wrestlingmagasin, der blev startet i 1979. 

Pro Wrestling Illustrated følger de store amerikanske wrestlingorganisationer som fx World Wrestling Entertainment, Total Nonstop Action Wrestling og Ring of Honor, men rapporterer også fra mindre organisationer. Bladet er kendt for at følge de respektive organisationers storylines.

VM-titler 

Pro Wrestling Illustrated er også kendt for at være det mest anerkendte wrestlingmagasin med hensyn til anerkendelsen af VM-titler inden for wrestling. I 1979 proklamerede bladet, at det kun ville anerkendte tre VM-titler: NWA World Heavyweight Championship, AWA World Heavyweight Championship og WWF World Heavyweight Championship. 

I 1991 blev WCW's VM-titel, WCW World Heavyweight Championship, dog ligeledes anerkendt som en ægte VM-titel og samme år mistede AWA-titlen og den ellers prestigefylde NWA-titel deres status som VM-titler. Senere fik også ECW World Heavyweight Championship status som VM-titel. 

World Wrestling Federation opkøbte dog i 2001 både World Championship Wrestling og Extreme Championship Wrestling og dermed også deres respektive VM-titler. I en kort periode var WWE's VM-titel, WWE Championship, den eneste ægte VM-titel, men organisationen lavede i 2002 en ny VM-titel – World Heavyweight Championship – som ligeledes fik status som VM-titel. 

Efter Total Nonstop Action Wrestlings succes har TNA World Heavyweight Championship ligeledes opnået status som VM-titel. Selv om Ring of Honor kalder sin primære titel for ROH World Championship, og den siden 2003 er blevet forsvaret verden over, er den ikke anerkendt af Pro Wrestling Illustrated som en VM-titel.

Pro Wrestling Illustrated har dermed givet VM-titel-status til tre titler i dag: WWE Championship, WWE World Heavyweight Championship og TNA World Heavyweight Championship. 

Wrestling
Neunkirchen am Brand

Neunkirchen am Brand (eller Neunkirchen a.Brand) er en købstad (markt) i Landkreis Forchheim i Regierungsbezirk Oberfranken i den tyske delstat Bayern.

Geografi 
Neunkirchen am Brand ligger omkring 12 kilometer øst for Erlangen ved foden af Hetzleserbjergene, og er en del af industriområdet Nürnberg-Erlangen.

Nabokommuner 
 Hetzles im Norden
 Gräfenberg im Nordosten
 Igensdorf im Osten
 Kleinsendelbach im Südosten
 Dormitz und Uttenreuth im Südwesten
 Marloffstein im Westen
 Langensendelbach im Nordwesten

Bydele, landsbyer og bebyggelser 

 Neunkirchen am Brand (5.995 indbyggere)
 Baad (85 indbyggere)
 Ebersbach (250 indbyggere)
 Ermreuth (921 indbyggere)
 Großenbuch (575 indbyggere)
 Rödlas (149 indbyggere)
 Rosenbach (261 indbyggere)
 Gleisenhof
 Wellucken (7 indbyggere)
 Bebyggelserne Vogelhof og Saarmühle.
(indbyggertal pr. 31. december 2006).

Eksterne henvisnigner 

 Information om landsbyen Ermreuth
Tv-vært

En tv-vært eller TV-vært (også kaldet en studievært, programvært eller fjernsynsvært; en kvindelig vært benævnes tilsvarende tv-værtinde, TV-værtinde, studieværtinde, programværtinde eller fjernsynsværtinde) introducerer og styrer fjernsynsudsendelser. Tv-værter fungerer ofte som ordstyrere ved debatter, tovholdere ved quizshows og kommentatorer ved sportsbegivenheder. Dog er tv-værter mest set som nyhedsoplæsere eller værter på realityshows.

De fleste tv-værter er uddannede journalister eller har en mediefaglig uddannelse, men nogle tv-værter udpeges også blandt uddannede skuespillere.

Danske tv-værter 
Herunder findes eksempler på danske tv-værter samt på den rolle, de har i den danske tv-branche:
 Poul Erik Skammelsen – TV 2 News og Dagens Dato
 Jes Dorph-Petersen – TV2
 Line Baun Danielsen – "Go'morgen Danmark" på TV 2
 Søren Ryge – "DR derude", DR1
 Kamilla Bech Holten – underholdningsvært på TV 2 (bl.a. "Den Store Klassefest", TV 2)
 Nanna Schultz Christensen – ungdomsvært hos DR (bl.a. "Boogie", DR1 og "Pigerne mod Drengene", DR1)
 Pelle Hvenegaard – underholdningsvært på TV 2 (bl.a. "Comedy Fight Club", TV 2 Zulu)
 Thomas Bense - spilekspert på Go' Morgen Danmark på TV 2 og Pixel.tv

Se også 
 Radiovært

Stillingsbetegnelser
Bruno Gollnisch

Bruno Gollnisch (født 28. januar 1950 i Neuilly-sur-Seine, Frankrig) er en fransk politiker, der (pr. september 2008) er næstformand for højrefløjspartiet Front National, som han samtidig repræsenterer i Europa-Parlamentet. I Europa-Parlamentet var han tidligere formand for den nu nedlagte gruppe Identity, Tradition, Sovereignty.

Eksterne henvisninger 

 gollnisch.com/

Medlemmer af Europa-Parlamentet fra Frankrig
Jon Lovitz

Jonathan Michael Lovitz (født 21. juli 1957 i Los Angeles, Californien, USA) er en amerikansk skuespiller og komiker mest kendt for en af bidragsyderne på Saturday Night Live fra 1985 til 1990 og stemmen til Jay Sherman på The Critic.

Han har haft små roller i film som The Wedding Singer og Little Nicky. Han har også været med i tv-serier som Friends, Seinfeld og Just Shoot Me og lagt stemme til gæstefigurer i The Simpsons.

Han har haft større roller i film som Rat Race og The Producers.

Udvalgt filmografi 
 Saturday Night Live – TV Show (vanaf 1985)
 Jumpin' Jack Flash (1986)
 Big (1988)
 My Stepmother is an Alien (1988)
 Mr. Destiny (1990)
 A League of their own (1992)
 Dødbringende måben 1 (1993)
 Coneheads (1993)
 Matilda (1996)
 Little Nicky (2000)
 Small Time Crooks (2000)
 Rat Race (2001)
 Dickie Roberts: Former Child Star (2003)
 The Stepford Wives (2004)
 Bailey's Billion$ (2004)
 The Benchwarmers (2006)
 Southland Tales (2006)
 I Could Never Be Your Woman (2007)

Eksterne henvisninger 

 
 

Tv-skuespillere fra USA
Filmskuespillere fra USA
Komikere fra USA
Personer fra Californien
Jøder fra USA
Personer fra Los Angeles
Hervé Morin

Hervé Morin (født 17. august 1961 i Pont Audemer, Normandiet, Frankrig) er en fransk politiker, der fra 18. maj 2007 til 13. november 2010 var sit lands forsvarsminister. Morin repræsenterer partiet New Centre, som han desuden er partileder for.

Eksterne henvisninger 

 herve-morin.net/

Politikere fra Frankrig
Hubert Védrine

Hubert Védrine (født 31. juli 1947 i Saint-Sylvain-Bellegarde, Frankrig) er fransk politiker fra det franske socialistparti Parti Socialiste.  

Védrine var diplomatisk rådgiver for præsident Mitterrand og var fra 1991 til 1995 generalsekretær for Mitterrands præsidentskab. Han var herefter udenrigsminister i Lionel Jospins regering fra 1997 til 2002.

Eksterne henvisninger 

Udenrigsministre fra Frankrig
DSB Sverige AB

DSB Sverige AB er et svensk jernbaneselskab, der ejes 100% af DSB.

DSB Sverige AB driver Roslagsbanan, der er en lokalbane i den nordøstlige del af Stockholm. Roslagsbanan drives via selskabet AB Roslagståg, der er et datterselskab under DSB Sverige. Datterselskabet DSB Tågvärdsbolag AB står desuden for catering om bord på Øresundstogene.

Selskabet har hovedsæde i Stockholm.

DSB Sverige AB driver 4 selskaber i sverige. Roslagsbanan i Stockholm som kørers af Roslagståg AB ,Øresundstogstraffiken i Skåne samte strækningerne Laholm – Gøteborg, Älmhult – Kalmar, Sölvesborg – Karlskrona i Sverige og Kystbanen i Danmark med DSBFIRST, Regionaltogs trafikken i Västra Götalands Län og Regionaltogs trafikken i Jönköpings Län.

Selskabet DSB Sverige AB har hovedsæde i Malmö.

Eksterne henvisninger 
 DSB Sveriges hjemmeside

Jernbaneselskaber i Sverige
Sverige AB
Stiftelsen Skånsk Framtid

Stiftelsen Skånsk Framtid (SSF) blev stiftet i 1989 med det formål at støtte skånsk og skånelandsk sprog, kultur og identitet i Sverige og internationalt. Stiftelsen arbejder på politisk plan for at skabe øget selvstyre for Skåneland. Stiftelsen arrangerer møder og foredrag og udgiver bøger og andre skrifter.

SSF repræsenterer siden 1993 som medlemsforening Skåneland i UNPO (Unrepresented Nations and Peoples Organisation) og siden 1991 som associeret medlem i Mindretalsunionen FUEN (Federal Union of European Nationalities), som har rådgivende status i Europarådet.

Stiftelsen støttes af Föreningen Skånelands Framtid. Foreningens danske søsterforening er Foreningen Skånsk Fremtid.

Eksterne links 
 Stiftelsen Skånsk Framtid

Foreninger fra Sverige
Skånelandene
Etableret i 1989
Underleverandør

Underleverandør er betegnelsen for en virksomhed, der løser opgaver for en hovedleverandør. I industrien er det oftest betegnelsen for en producent, der stiller kapacitet og know-how til rådighed for produktion af emner og mere komplekse produkter efter hovedleverandørens tegninger og specifikationer.

Underleverandører anvendes specielt hvor en hovedleverandør fravælger at have en teknologi indenfor eget hus, eller hvor kapacitetsbehov gør det nødvendigt at tilkøbe yderligere assistance.

Underleverandører er ofte specialister med et dybt proceskendskab, uden nødvendigvis at kende til den endelige anvendelse af de produkter de fremstiller.

Virksomheder efter type
Aftaleret
Lars Trier Mogensen

Lars Trier Mogensen (født 10. marts 1975 i Nuuk) er en dansk redaktør, debattør og forfatter.

Han var radiovært på det politiske debatprogram Det Røde Felt på Radio24syv, chefredaktør på Føljeton, vært på det politiske tv-talkshow Borgen Late Night sammen med journalist Henrik Qvortrup og fast paneldeltager i DR2-programmet Jersild minus spin. Tidligere var han redaktør af lederkollegiet på Politiken, hvor han også har været analyseredaktør. Han har desuden været opinionsredaktør på Dagen og inden da politisk journalist og udlandsredaktør på Information. Han er kandidat i statskundskab fra Københavns Universitet og har været tilknyttet Roskilde Universitet som ekstern underviser. Han medvirker løbende i den offentlige debat som politisk kommentator.

I 1993 stiftede han tegneserieforlaget Cosmos Comics, som bl.a. udgav seks numre af Achtung med bidrag fra tegnere som Claus Deleuran og Peter Madsen. Sammen med bl.a. Oliver Stilling var Lars Trier Mogensen i 2015 med til at stifte det mobile nyhedsmagasin Føljeton, hvor han også fungerer som chefredaktør og skribent.

Lars Trier Mogensen har skrevet en række bøger, senest den journalistiske insider-fortælling For Enhver Pris (People's Press, 2018) om statsminister Lars Løkke Rasmussens regeringsperiode fra 2015 og frem, og forinden  den politiske portrætbog Den Store Joker (Gyldendal, 2016) om byggematadoren og realitystjernen Donald J. Trump, som i 2016 blev valgt som USA's nye præsident efter en spektakulær valgkamp. Tidligere har Lars Trier Mogensen skrevet Martin Luther Burger King (Politikens Forlag, 2008) sammen med sin kone, forfatter Sara Trier. Bogen bygger på deres fælles Politiken-blog, Kampagnesporet, og skildrer en børnefamilies rejse gennem primærvalgene i den amerikanske præsidentvalgkamp, hvor Barack Obama endte med at blive valgt.

Han sidder i bestyrelsen på både Christianshavns Skole og Kofoeds Skole.

Kilder

Eksterne henvisninger 
 Det Røde Felt på Radio24syv 
 Lars Trier Mogensen på Gyldendal.dk
 

Redaktører fra Danmark
Debattører fra Danmark
Journalister ved Politiken
Politologer fra Danmark
Personer fra Nuuk
Alumni fra Københavns Universitet
Ansatte ved Roskilde Universitet
Bedømmelsesportal

En bedømmelsesportal er en websted, hvor brugere kan bedømme en virksomhed, en tjeneste eller andet. Bedømmelserne er ofte ud fra brugernes egne individuelle vurdering og efter deres egne kriterier. 

Anmeldelsesnetsteder
Web 2.0